armvectores/hy_wikipedia_2023 huggingface dataset:
Արաբական թերակղզու անապատներ

Այս հոդվածը Ասիայում գտնվող անապատների մասին է:Աֆրիկայում գտնվող անպատների մասին,տես՝ Արաբական անապատներ  

Արաբական թերակղզու անապատներ, անապատների համախումբ, որոնք գտնվում են Արաբական թերակղզում։ Անգլալեզու աշխարհագրությունում կոչվում է Արաբական անապատ ( անգլ.՝ Arabian Desert):


=== Բնութագիրը ===
Անապատի գերակշիռ մասը ընկած է Սաուդյան Արաբիայում,բայց նաև ներթափանցում է Հորդանանի, Իրաքի, Քուվեյթի, Օմանի, Կատարի, ՄԱԷ-ի և Եմենի տարածքներ։ Անապատի որոշ հատվածներ ունեն իրենց անունները՝ Ռուբ ալ-Խալի, Մեծ Նեֆուտ, Դեհնա,Նեֆուտ-Դահի, Էլ Հասա, Վահիբա, Ջաֆուրա, Տիհամա։ Այն մեծությամբ երկրորդ անապատն է աշխարհում՝ Սահարայից հետո, տարածքը կազմում է մոտ 2 300 000 կմ²։
Կեսօրին դիտվող բարձր ջերմաստիճանները (մինչև 56°С) և գիշերային ցածր ջերմաստիճանները (մինչև -12°С), անբարենպաստ պայմաններ են ստեղծում, որի պատճառով բուսական և կենդանական աշխարհն աղքատ է։ Խոշոր կենդանիներից այստեղ ապրում են վիթեր (մասնավորապես՝ ջեյրաններ), թավշյա կատուներ, օրիքսներ, փշապոչ ագամաներ (մողես)։ Այստեղ մշտապես բնակվող մարդկանց կողմից գրեթե ամբողջությամբ  ոչնչացվել են գծավոր բորենիները, շնագայլերը և մեղրակերները։ Հայտնաբերվել են հնում անապատի տեղում գոյություն ունեցող գետերի և լճերի մնացորդներ, հավանաբար մի քանի տասնյակ հազարամյակներ առաջ այստեղ անտառ է եղել:Անապատում հետախուզվել են նավթի խոշոր հանքավայրեր, հայտնաբերվել են բնական գազ, ֆոսֆատներ և ծծումբ։


== Ծանոթագրություններ ==


== Արտաքին հղումներ ==
Аравийская пустыня(անգլ.) на сайте britannica.com
«Аравийская пустыня» (ռուսերեն)։ Արխիվացված է օրիգինալից 2018-01-30-ին   на сайте geo.arbru.net
Աշոտ Թովմասյան (այլ կիրառումներ)

Աշոտ Թովմասյան անուն-ազգանունը կարող է վերաբերել՝

Աշոտ Հովհաննեսի Թովմասյան (1889-1962), հայ բժիշկ։
Աշոտ Սմբատի Թովմասյան (1928-1978), հայ բուսաբույծ։


== Ծանոթագրություններ ==
Սիմոնա Սինյորե

Սիմոնա Սինյորե (Signoret, իսկական ազգանունը՝ Կամինկեր, Kaminker) Սիմոնա (մարտի 25, 1921(1921-03-25)[…], Վիսբադեն, Վայմարյան Հանրապետություն - սեպտեմբերի 30, 1985(1985-09-30)[…], Autheuil-Authouillet), ֆրանսիացի դերասանուհի։


== Կենսագրություն ==
Սովորել է Ա․ Սիկարի դրամատիկական դասընթացներում։ Կինոյում նկարահանվում է 1941-ից։ Սինյորեին մեծ ճանաչում է բերել Մարիի («Ոսկե սաղավարտ», ռեժ․ Ժ․ Բեքեր, 1952, Բրիտ․ ռեժիսորների և քննադատների «Ֆեմինա» մրցանակ) խոր դրամատիզմով տոգորված դերակատարումը։ Դերասանուհու դրամատիկ տաղանդը նոր ուժով է բացահայտվել Թերեզ Ռաքոնի («Թերեզ Ռաքեն», ռեժ․ Մ․ Կառնե,1953) և Էլիզաբեթ Պրոկտորի («Սալեմի վհուկները», ռեժ․ Ռ․ Ռուլո, 1957) դերերի անձնավորումներում։ Խիստ, գրեթե ասկետիկ շարժուձևի, կատարման արտաքին ծայրահեղ զսպվածության մեջ զգացվում է հերոսուհու կյանքի ներքին լարված ռիթմը։ Էլիսի դերով («Տեղ վերևում», սովետական էկրանում՝ «Ճանապարհ դեպի բարձր հասարակություն», ռեժ․ Ջ․ Քլեյթոն, 1958) նվաճել է Կաննի կինոփառատոնի (1961) «Ոսկե արմավենու ճյուղ» և Ամերիկյան կինոարվեստի ու գիտության, Բրիտ․ և Ֆրանս, ակադեմիաների մրցանակները։ Այլ դերերից են՝ Նիկոլ («Դիվային ագիներ», 1955), Ռոբերտա, («Ճակատագրի հարվածները», 1960), Անն («Դատավարություն», 1963), Թերեզ Դյութեյ («Օր և ժամ», 1963), Արկադինա («Ճայ», 1968)։


== Ծանոթագրություններ ==


== Գրականություն ==
Սոկոլսկայա Ա․, Սիմոնա Սինյորե, Ե․, 1972։
Շունկի

Շունկի (ուկրաիներեն՝ Шуньки), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Շունկի գյուղում բնակվում էր 433 մարդ։ Բնակավայրը զբաղեցնում է 0,166 կմ² տարածք։ Բնակչության խտությունը կազմում էր 2608,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլխովկա (գյուղ, Սեմյոնովկայի շրջան)

Անվան այլ կիրառումների համար տե՛ս՝ ՕլխովկաՕլխովկա (ուկրաիներեն՝ Вільхівка), գյուղ Ուկրաինայի Չեռնիգովի մարզի Սեմյոնովկայի շրջանում։
2001 թվականի տվյալներով Օլխովկա գյուղում բնակվում էր 31 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 172,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտա Տերմե

Արտա Տերմե (իտալերեն՝ Arta Terme), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչության թվաքանակը՝ 2356 մարդ՝ ըստ 2008 թվականի մարդահամարի տվյալների, բնակչության խտությունը՝ 43 մարդ/կմ²։ Զբաղեցնում է 52 կմ² տարածք։ Փոստային ինդեքս՝ 33022։ Հեռախոսային կոդ՝ 00433։
Սրբեր Հերմագորը և Ֆորտունատը հարգվում են որպես քաղաքի հովանավորներ։ Տոնակատարությունը հուլիսի 12-ին է։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ռյոնի Զոնդհայմ

Ռյոնի Զոնդհայմ (գերմ.՝ Sondheim vor der Rhön), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 975 մարդ (դեկտեմբերի 31, 2010 թվական)։ Զբաղեցնում է 18,58 կմ² մակերես տարածք։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-10-12 at the Wayback Machine.
Քեյթ Քլեփ

Քեյթ Քլեփ (անգլ.՝ Kate Clapp, իսկական անունն է Եկատերինա Ռոմանի Տրոֆիմովա, մայիսի 19, 1993(1993-05-19), Մոսկվա, Ռուսաստան), ռուս հայտնի յություբյան բլոգեր։ Նա նկարում է բազմաթիվ վիդեոներ, տեսահոլովակներ, սկեչեր, երաժշտական կրկնօրինակումներ և այլն։
Նրա վիդեոնախագծերը մտնում են ռուսական ամենից եկամտաբեր նախագծերի ԹՈՓ 10-ի մեջ։
2016 թվականի հուլիսի տվյալներով նա ունի ավելի քան 1.5 միլիոն հետևորդ իր հիմնական ալիքում՝ Foggy Disaster և ավելի քան 4.5 միլիոն 2-րդ ալիքում՝ TheKateClapp


== Կենսագրություն ==
Քեյթը ծնվել և մեծացել է Մոսկվայում, ավարտել է համար 1122 դպրոցը։
Դպրոցը ավարտելուց հետո ընդունվել է Մոսկվայի ժամանակակից արվեստների համալսարան, բայց առաջին կուրսում հասկացել է,որ դա նրանը չէ և դուրս է եկել համալսարանից։
Իր գործունեությունը սկսել է 2009 թվականին Kate Clapp մականունով։
Ընդամենը 3 տարում նա ունեցավ 250 000 հետևորդ և 33.5 միլիոն դիտում ՅուԹյուբում։
Նա նկարահանվել է գովազդներում հեռուստաընկերությունների համար։
2014 թվականի մարտին և նոյեմբերին եղել է ELLE Girl ամսագրի շապիկին։
2016 թվականին գրավել է 2-րդ տեղը Ռուսաստանի ամենից գեղեցիկ կանանց թոփում "Russian Reporter" ամսագրում։
Որպես աստղ հրավիրված էր « Муз-ТВ» հեռուստաընկերության մրցանակաբաշխությանը։
Ստաս Դավիդովի հետ հրավիրված էր "Вечерний Ургант" հեռուստանախագծին։
2016 թվականի գարնանը նա ներկայացրեց ռուսական YouTube-ը «Creator Summit»-ին, որը տեղի ունեցավ Նյու Յորքում։ Այստեղ էին հավաքվել աշխարհի լավագույն բլոգերները։
2016 թվականին սկսեց նկարել իր նախագիծը ռուսական "Դիսնեյ" հեռուստաալիքի համար։


== Ծանոթագրություններ ==
Վերբովկա (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ՎերբովկաՎերբովկա (ուկրաիներեն՝ Вербівка), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Վերբովկա գյուղում բնակվում էր 102 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարեչենսկի (գյուղ, Վեդնովսկոե գյուղական բնակավայր)

Անվան այլ կիրառումների համար տե՛ս՝ ԶարեչենսկիԶարեչենսկի (ռուս.՝ Зареченский), գյուղ Ռուսաստանի Լիպեցկի մարզի Չապլիգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գալճյան

Գալճյան, հայկական ազգանուն։


== Ազգանունը կրողներ ==
Աբրահամ Գալճյան (1900–1941), բանաստեղծ, մանկավաժ։
Ալեքսանդր Գալճյան (20-րդ դար), մտավորական։
Երվանդ Գալուստի Գալճյան (1897-1950-ական թթ.), լրագրող։
Հայկ Գալճյան (1890-1962), բժիշկ, գրող։


== Տես նաև ==
Գալջյան


== Ծանոթագրություններ ==
Սիմեոն Ռադև

Սիմեոն Ռադև (բուլղար․՝ Симеон Трайчев Радев, հունվարի 19, 1879(1879-01-19), Resen, Օսմանյան կայսրություն - փետրվարի 15, 1967(1967-02-15), Սոֆիա, Բուլղարիայի Ժողովրդական Հանրապետություն), բուլղար պատմաբան, հրապարակախոս, լրագրող, դիվանագետ և գեղարվեստական քննադատ։ Պատմագրական «Ժամանակակից Բուլղարիայի կառուցողներ» աշխատության հեղինակ։


== Կենսագրություն ==
Սիմեոն Ռադևը ծնվել է 1879 թվականի հունվարի 19-ին Ռեսենում, Օսմանյան կայսրություն։ Սովորել է Ստամբուլի «Գալաթասարայ» ֆրանսիական քոլեջում։
1903-1909 թվականներին եղել է «Вечерна поща» թերթի թղթակից։ Ակտիվ լուսաբանել է Ռուսաստանում 1905-1907 թվականների հեղափոխության դեպքերը։
1910-11 թվականներին հրապարակել է պատմագրական «Ժամանակակից Բուլղարիայի կառուցողներ» աշխատությունը, որը նվիրված է եղել Բուլղարիայի երրորդ կայսրության պատմության դեպքերին. Բեռլինի կոնգրեսին, Բուլղարիայի միասնական իշխանությանը և Արևելյան Ռումելիային, սերբ-բուլղարական պատերազմին, բուլղար-ռուսական դիվանագիտական կոնֆլիկտին, Ալեքսանդր Բաթենբերգի տապալմանը, նրա վերականգնմանը և գահից հրաժարմանը, Ստեֆան Ստամբոլովի կառավարությանը և Ռուսեում և Սիլիստրայում ցույցերին։
Առաջին և Երկրորդ Բալկանյան պատերազմներում մասնակցել է որպես սպա և ռազմական թղթակից։
1913 թվականից մինչև 1940 թվականը զբաղվել է դիվանագիտական գործունեությամբ.

1913-1916 թվականներ՝ Ռումինիայում եղել է Բուլղարիայի դեսպան։
1916-1917 թվականներին Շվեյցարիայում, 1920-1921 թվականներին՝ Նիդեռլանդներում, 1923-1925 թվականներին՝ Թուրքիայում, 1925-1933 թվականներին՝ ԱՄՆ-ում, 1935-1938 թվականներին՝ Մեծ Բրիտանիայում և 1938-1940 թվականներին Բելգիայում եղել է Բուլղարիայի արտակարգ և լիազոր դեսպան։Սիմեոն Ռադևը մահացել է 1967 թվականի փետրվարի 15-ին Սոֆիայում՝ 88 տարեկան հասակում։


== Մատենագրություն ==
Строителите на съвременна България (Ժամանակակից Բուլղարիայի կառուցողներ), 1910—11.
Това, което видях от Балканската война
Македония и Българското възраждане през XIX век (Մակեդոնիա և Բուլղարական վերածնունդը 19-րդ դարում)։
Погледи върху литературата и изкуството и лични спомени, 1965.
Ранни спомени, 1967.


== Ծանոթագրություններ ==


== Արտաքին հղումներ ==
Биографични бележки
Живот в служба на България — очерк
„"Първи сръбско-гръцки разговори за поделбата на Македония", публикувано в „Юбилеен сборник Андрей Тошев“, София, 1942 година
„Живот в служба на България“ Очерк на живота и творчеството на Симеон Радев от Борислав Гърдев.
Симеон Радев в родословното дърво на фамилия Хаджииванови
„Симеон Радев и „Строителите на съвременна България“, БНТ, История.bg, 20 януари 2015
Գաստոն Պաուլս

Գաստոն Պաուլս (իսպ.՝ Gastón Pauls, ծնվել է 1972 թվականի հունվարի 17-ին Բուենոս Այրեսում),  արգենտինացի հայտնի դերասան, պրոդյուսեր և հաղորդավար։


== Կենսագրություն ==
Ծնվել է 1972 թվականի հունվարի 17-ին, Բուենոս Այրեսում։ Հայրը` դերասան և պրոդյուսեր Ակսել Պաուլս է, իսկ եղբայրը գրող Ալան Պաուլսը։
Գաստոն Պաուլսը իր կարիերան սկսել է հեռուստատեսությամբ, երաժշտական ծրագրում որպես հաղորդավար։ 1994 թվականին նա առաջատար դեր ստացավ «Ռուսական լեռը» (Montaña rusa, otra vuelta) դեռահասների հեռահաղորդակցությունում, նկարահանումների ժամանակ նա սիրավեպ սկսեց դերասանուհի Նենսի Դուպլունիի հետ։ Երկու տարվա հարաբերություններից հետո զույգը բաժանվեց։
Մեծ կինոյում առաջին աշխատանքը 1997 թվականին թողարկված «Կոմանիայի տարածքը» (Comanche Territory) ֆիլմն էր։ Այնուամենայնիվ, միջազգային ճանաչման մեջ դերակատարում ունեցավ «Ինը թագուհիներ» ֆիլմը։


== Անձնական կյանք ==
Ամուսնացած է դերասանուհի Ագուստինա Չերրիի հետ, ունի երկու երեխա։


== Ֆիլմագրություն ==


=== Պրոդյուսեր ===
2008 — Բոլորը դեմ են Խուանին/ Todos contra Juan (մինիսերիալ)
2009 — Առասպելներ, մեկանգամյա սիրո քրոնիկոն / Mitos, crónicas del amor descartable (մինիսերիալ)
2009 — Կույր ժամադրություն / Ciega a citas (հեռուստասերիալ, գործադիր պրոդյուսեր/ գլխավոր պրոդյուսեր)
2009 —  Las manos al piano (վավերագրական ֆիլմ, գործադիր պրոդյուսեր)


== Ծանոթագրություններ ==


== Արտաքին հղումներ ==
Гастон Паульс Internet Movie Database կայքում
Վիկտոր Հովհաննիսյան

Վիկտոր Անտոնի Հովհաննիսյան (նոյեմբերի 22, 1948(1948-11-22), Ախալցխա, Վրացական ԽՍՀ, ԽՍՀՄ), հայ գեղանկարիչ։ Հայաստանի նկարիչների միության անդամ։


== Կենսագրություն ==
Ծնվել է Ախալցխայի Նորշեն-Ծխալթբիլա գյուղում։ 1966 թվականին տեղի միջնակարգն ավարտելուց հետո տեղափոխվել է Երևան։ 1974 թվականին ավարտել է Խաչատուր Աբովյանի անվան հայկական պետական մանկավարժական ինստիտուտի Գեղագիտության բաժինը։ 1976 թվականից Պետական Հեռուստատեսության նկարիչ ձևավորողն է՝ տաղավարների և հաղորդումների նկարազարդումներով։
Նրա ձևավորմամբ են եթեր հեռարձակվել ուսումնական խմբագրության համարյա ողջ հաղորդաշարերը «Հայ ժողովրդի պատմություն», «Պատմության և մշակույթի հուշարձանները», «Մեր լեզուն մեր խոսքը», ֆրանսերեն, անգլերեն, ռուսերեն հեռուստադասերը, «Բարի գիշեր» իրիկնային հեքիաթի նկարազարդումները, երաժշտական, երիտասարդական, հասարակական, քաղաքական հաղորդումները։ Լրատվական «Լրաբեր», «Օր 7-րդ», երաժշտական «Հայ երգի ակումբ», հասարակական-քաղաքական «Հինգշաբթի», «Հայ տուն”», «Գավիթ», ժամանցային «Սրճարան տանգո», «Խոշոր շահում», «Ոսկե զառ», «Համով լոտո», «Բարի լոտո» և այլ հաղորդաշարեր։
Եղել է եթերի անմիջական հսկող նկարիչ՝ ներդիրների և տաղավարների ձևավորումներով։
1993 թվականից՝ Պետական Հեռուստատեսության գլխավոր նկարիչ, «Նորք» հեռուստատեսության ստեղծումից հետո՝ այս հեռուստատեսության գլխավոր նկարիչ։
Նրա նկարազարդումներով են տպագրվել մի շարք գրական գործեր. «Նոթեր Շերլոկ Հոլմսի մասին» (Արթուր Կոնան Դոյլ), «Ծաղիկներս մնացին հեռվում» (Բոգդան Վերդյան), «Պատերազմի ծուխը» (Հովհաննես Մելքոնյան), «12 ճանապարհորդություն դարերի խորքը» (Կարեն Մուսաելյան) «Կանաչ կամուրջ» (Սարգիս Խարազյան), մանկա-պատանեկան ինչպես նաև «Նորշեն-Ծղալթբիլա» և «Իմ բնօրրան Խաշուտ» գրքերը։
Ունեցել է անհատական և մասնակցել հանրապետական ցուցահանդեսներին։
2008 թ. նկարել է Երևանի մարզահամերգային համալիրի սրահի ճակատային մասի «Հաղթական պար» (4000x100 սմ) պաննոն։


== Ծանոթագրություններ ==


== Արտաքին հղումներ ==
myART.am-ը գեղանկարչի մասին Archived 2013-01-13 at the Wayback Machine.
norshen.ru-ն գեղանկարչի մասին
Կրիվորոժիե (գյուղ, Նովայա Օդեսայի շրջան)

Անվան այլ կիրառումների համար տե՛ս՝ ԿրիվորոժիեԿրիվորոժիե (ուկրաիներեն՝ Криворіжжя), գյուղ Ուկրաինայի Նիկոլաևի մարզի Նովայա Օդեսայի շրջանում։
2001 թվականի տվյալներով Կրիվորոժիե գյուղում բնակվում էր 356 մարդ։ Բնակավայրը զբաղեցնում է 1316 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստալինի հուշարձան (Մուզեոն)

Իոսիֆ Ստալինի հուշարձան (ռուս.՝ Памятник Иосифу Сталину), հուշարձան Ռուսաստանի մայրաքաղաք Մոսկվայում, որը նվիրված է խորհրդային կուսակցական, քաղաքական գործիչ, կոմունիստական կուսակցության առաջնորդ, ԽՄԿԿ կենտկոմի գլխավոր քարտուղար Իոսիֆ Ստալինին։ Հեղինակն է քանդակագործ Սերգեյ Մերկուրովը։ Գտնվում է Մոսկվայի «Մուզեոն» արվեստների այգում։


== Պատմություն ==
Քանդակագործ Մերկուրովը Ստալինի հուշարձանը սկսել է ստեղծել 1930-ական թվականների սկզբին։ Նախ նա պատրաստել է գրանիտե կիսանդրին։
1937 թվականին Դուբնայում, Մոսկվայի անվան ջրանցքում, տեղադրվել են Լենինի և Ստալինի հուշարձանները։ Սերգեյ Մերկուրովն այսպես էր նկարագրում իր քանդակը

Այդ հուշարձանների փոքրացված պատճենները ցուցադրվել են Նյու Յորքի 1939 թվականի համաշխարհային ցուցահանդեսում։ Արվեստների այգում ներկայացված Ստալինի հուշարձանի չափսերը, նյութն ու հորինվածքը համընկնում են նյույորքյան ցուցահանդեսում ներկայացվածին։ Իսկ այնտեղ ցուցադրված Լենինի հուշարձանը 1946 թվականին տեղադրվել է Կիևի Բեսարաբյան հրապարակում։
Միջազգային ցուցահանդեսի ավարտից հետո Ստալինի քանդակը վերադարձվել է Մոսկվա և տեղադրվել Ի. Վ. Ստալինի անվան մշակույթի և հանգստի զբոսայգում (այժմ` Իզմայլովյան զբոսայգի)։
Մոսկվայի ժողովրդական պատգամավորների քաղաքային խորհրդի 1991 թվականի հոկտեմբերի 24-ի որոշմամբ Ստալինի հուշարձանը տեղափոխվել է Արվեստների այգի։ Քանդակը լրջորեն վնասված էր, ուստի կատարվեց նրա վերականգնում։
1998 թվականին Ստալինի հուշարձանի կողքին քանդակագործ Եվգենի Չուբարովը ստեղծեց հորինվածք, որը նվիրված է ստալինյան բռնաճնշումների զոհերին։


== Հուշարձանի նկարագրություն ==
Պատրաստված է վարդագույն գրանիտից։ Կոտրված են Ստալինի քիթն ու ոտնաթաթերը։
Հուշարձանն ունի պատմական և գեղարվեստական արժեք։ Քանդակը հիշատակվում է մոնումենտալ արվեստի բազմաթիվ դասագրքերում։ Հուշարձանը ստալինյան դարաշրջանի հուշակոթողների նմուշներից մեկն է։


== Ծանոթագրություններ ==
(5751) Զաո

(5751) Զաո (անգլ.՝ Zao), աստերոիդ ամուրի ընտանիքում։ Հայտնաբերվել է 1992 թվականի հունվարի 5-ին Մասահիրո Կոիշիկավայի կողմից Այաշի կայանում։
Միջին հեռավորությունը Արեգակից կազմում է 2,102784 ա. մ., առավելագույնը մոտենում է 1,2117 ա. մ. հեռավորության վրա և հեռանում 2,9938 ա. մ., իսկ Երկրի ուղեծրին Զաո աստերոիդը նվազագույնը մոտենում է 0,2454 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1113,76 երկրային օրվա ընթացքում, իր ուղեծրով շարժվելով միջինում 0,32323 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5751) Զաո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շամբերա

Շամբերա (ֆր.՝ Chambérat), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Յուրիել կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03051։


== Բնակչություն ==
Համայնքի բնակչությունը 2008 թվականին կազմում էր 312 մարդ։


== Տնտեսություն ==
2007 թվականի տվյալներով 186 աշխատունակ տարիքի մարդկանցից (15-64 տարեկան) 137-ը տնտեսապես ակտիվ էին, 49-ը անգործունակ (ակտիվության ցուցանիշը 73,7 %, 1999 թվականին եղել է՝ 68,0 %)։ 137 աշխատունակ բնակիչներից 123-ը աշխատում էին (72 տղամարդ և 51 կին), անաշխատանք էին 14-ը (10 տղամարդ և 4 կին)։ 49 անգործունակ մարդկանցից 5-ը աշակերտներ կամ ուսանողներ են, 20-ը թոշակառու, 24-ը անաշխատունակ էին այլ պատճառներով։


== Տեսարժան վայրեր ==
Սեն Ժոզեֆ եկեղեցի (XIX դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շամբերա» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-4 
«Շամբերա» (ֆրանսերեն)։ cassini.ehess.fr։ Արխիվացված է օրիգինալից 2013-01-13-ին։ Վերցված է 2012-12-31
Տղաները (պատմվածք)

«Տղաները» (ռուս.՝ Мальчики), Անտոն Պավլովիչ Չեխովի պատմվածքը` գրված 1887 թվականին։ Առաջին անգամ հրապարակվել է 1887 թվականի դեկտեմբերի 21-ին՝ «Պետերբուրգյան թերթի» 350 համարում, ենթավերնագրով (Сценка) և Ա. Չեխոնտե կեղծանունով։


== Սյուժե ==
Սուրբ ծննդյան տոների ժամանակ Կորոլյովների ընտանիքին հյուր է գալիս 2-րդ դասարանի գիմնազիայի աշակերտ Վոլոդյան։ Նրա հետ գալիս է իր ընկեր Չեչևիցինը։ Վոլոդյայի քույրերին նա ներկայանում է Մոնտիգոմո՝ անհաղթների առաջնորդ։ Վոլոդյան, սովորաբար, չի խաղում քույրերի հետ, չի մասնակցում ընտանիքի  նախատոնական պատրաստություններին, իսկ առանձնատանը ինչ որ բան է պայմանավորվում Չեչևիցինի հետ։ Քույրերն ականջ են դնում և տեղեկանում, որ տղաները պատրաստվում են փախչել Ամերիկա։ Սակայն նրանք չեն կարողանում հեռու փախչել. նրանց մոտակա քաղաքի հյուրանոցից հետ են վերադարձնում, որտեղ նրանք գտել էին վառոդի գնման հնարավորություն։


== Հրատարկման պատմություն, նկարագրություն ==
Բացի 1887 թվականին Սանկտ Պետերբուրգյան թերթում հրապարակվելը, պատմվածքն ընդգրկվել է Չեխովի երկերի ժողովածուի առաջին հատորում՝ հրատարակված 1899-1901 թվականներին Ադոլֆ Մարքսի կողմից։ Հատկապես այս հրատարակության համար Չեխովը հանել է ենթավերնագրերը և էականորեն վերանայել աշխատանքի տեքստը. նա փոփոխություններ ու լրացումներ է կատարել, ավելի հստակ պատկերել երեխաների հոգեբանությունը (մասնավորապես ավելացրել է Վոլոդյայի աղոթքը)։ Բացի այդ, փոփոխել է նաև վեջաբանը։ Երկու տղաների հակադիր բնավորությունների փոփոխության արդյունքում հրատարակման սկզբի աննկատելին դարձել է վառ արտահայտված։  Տեքստի վրա աշխատելիս Չեխովը հեռացրել է գռեհիկ և խոսակցական արտահայտությունները։
Չեխովի կենդանության օրոք պատմվածքը թարգմանվել է գերմաներեն, նորվեգերեն, ֆիններեն և չեխերեն։


== Քննադատների տեսակետ ==
Լև Տոլստոյն այս աշխատանքը համարել է Չեխովի լավագույն պատմություններից մեկը։ Վիկտոր Գոլցևը, Չեխովի պատմություններն առաջարկել է ընտանեկան շրջանակներում ընթերցելու համար՝ այն նույնպես անվանելով «Տղաներ»։ Ըստ Գոլցևի՝ Չեխովը պատկանում է այն արվեստագետների թվին, որոնք կարողանում են ստեղծել մանկական հերոսների վառ պատկերներ և ցույց տալ «ինչ է կատարվում երեխայի հոգում, ինչը հաճախ մեծահասակները չեն հասկանում »:


== Ծանոթագրություններ ==
Ակիմազլու

Ակիմազլու, գյուղ Արևելյան Հայաստանում, Ելիզավետպոլի նահանգի Շուշիի գավառում։ Գտնվում էր Շուշի քաղաքից 32 կմ հյուսիս-արրելք։
Բնակավայրի տարածքն այգեվետ էր։ Գյուղի շրջակայքում կան անտառներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (331501-331600)

Աստերոիդների ցանկ (331401-331500)  • Աստերոիդների ցանկ  • Աստերոիդների ցանկ (331601-331700)
 Աստերոիդների ցանկ (331401-331500)  • Աստերոիդների ցանկ  • Աստերոիդների ցանկ (331601-331700)
Ուրուբոկ

Ուրուբոկ (ռուս.՝ Урубок), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9482) Ռուբենդարիո

(9482) Ռուբենդարիո (անգլ.՝ Rubendario), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,289851 ա. մ., առավելագույնը մոտենում է 1,867 ա. մ. հեռավորության վրա և հեռանում 2,7127 ա. մ.։ Արեգակի շուրջ մեկ ամբողջական պտույտ է կատարում 1265,64 երկրային օրվա ընթացքում, իր ուղեծրով շարժվելով միջինում 0,284442 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9482) Ռուբենդարիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դուկա դˈԱոստա կամուրջ

Դուկա դˈԱոստա կամուրջ (իտալերեն՝ Ponte Duca d'Aosta), կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Ֆլամինիո բուլվարը Լաուրո Դե Բոսիս հրապարակին Ֆլամինիո և Դելլա Վիտտորիա շրջաններում։


== Նկարագրություն ==

Կամուրջը նվիրված է Աոստայի երկրորդ դուքս էմանուելե Ֆիլիբերտո Սավոյային։ Կամուրջը նախագծել է ճարտարապետ Վինչենցո Ֆասոլոն։ Շինարարությունը սկսվել է 1939 թվականին և ավարտվել 1942 թվականին։
Կամուրջը երկաթբետոնե կառույց է, ունի մեկ կամար։ Երկարությունը կազմում է 220 մետր, իսկ լայնությունը՝ 30 մետր։ Կամարի երկարությունը 100 մետր է։ Կամրջի երկու ծայրերում տեղադրված են սյուներ, որոնց ճակատամասերը ձևավորել է տոսկանացի քանդակագործ Վիկո Կոնսորտին։ Քանդակներում պատկերված են նաև կռվի տեսարաններ Իսոնցո, Տագլիամենտո, Սիլ և Ադիջ գետերի վրա։
Կամուրջը կապում է Ֆլամինիո շրջանը Իտալական ֆորումին։


== Արտաքին հղումներ ==
Map of the bridges of Rome
The form on Structurae, the database of structural and civil engineering works
Բեիսովո

Բեիսովո (ռուս.՝ Беисово, բաշկիրերեն՝ Бәйес), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 109 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նապաստակ (լեռնագագաթ)

Նապաստակ, լեռնագագաթ Հայաստանի Գեղարքունիքի մարզի և Ադրբեջանի սահմանագլխին, Սևանի լեռներում, Ծափաթաղ գյուղից 4,5 կմ հյուսիս-արևելք։ Բարձրությունը՝ 2679 մետր։


== Ծանոթագրություններ ==
Թարիք Բլեք

Թարիք Բերնարդ Բլեք (անգլ.՝ Tarik Bernard Black, նոյեմբերի 22, 1991(1991-11-22), Մեմֆիս, Թենեսի, ԱՄՆ), ամերիկացի պրոֆեսիոնալ բասկետբոլիստ, ով հանդես է գալիս ծանր հարձակվողի և կենտրոնականի դիրքերում։ Հանդես է գալիս Թել Ավիվի «Մակաբի» ակումբում։


== Կարիերան ավագ դպրոցում ==
Բլեքը հաճախել է Մեմֆիսի Ռիջվեյ ավագ դպրոցը։ 2008/2009 թվականների մրցաշրջանի ընթացքում միջինում հավաքել է 15,7 միավոր և 11,8 անդրադարձ՝ օգնելով «Ռոդրաներս»-ին նվաճել 15-րդ շրջանի առաջնության առաջին հորիզոնականը։ 2009/2010 թվականների մրցաշրջանին, ավագ խաղի ընթացքում, միջինում հավաքել է 16,3 միավոր և 12,6 անդրադարձ՝ օգնելով իր թիմին երկրորդ անգամ նվաճել շրջանի գավաթը։


== Պրոֆեսիոնալ կարիերա ==


=== Հյուսթոն Ռոքեթս ===
2014 թվականի NBA դրաֆթի ժամանակ անհաջողություն կրելուց հետո, Թարիք Բլեքը միացել է «Հյուսթոն Ռոքեթս» ակումբին՝ ամառային առաջնությանը մասնակցելու նպատակով։ 2014 թվականի օգոստոսի 27-ին նա պայմանագիր է կնքել «Ռոքեթսի» հետ։ 2014 թվականի դեկտեմբերի 26-ին պայմանագիրը չեղյալ է համարվել։ «Ռոքեթսի» կազմում Բլեքը անցկացրել է 25 խաղ։


=== Լոս Անջելես Լեյքերս ===
2014 թվականի դեկտեմբերի 28-ին Բլեքը պայմանագիր է կնքել «Լոս Անջելես Լեյքերս» ակումբի հետ։ 2015 թվականի հունվարի 3-ին նա տեղափոխվել է «D Liga»-ի «Լոս Անջելես Դի Ֆենդերս» ակումբ։ Սակայն հենց հաջորդ օրը վերադարձել է գլխավոր ակումբ։ 2015 թվականի ապրիլի 10-ին՝ «Մինեսոտա Թիմբերվուլվզի» դեմ խաղում, Բլեքը անցկացրել է մրցաշրջանի ամենահաջող հանդիպումը՝ հավաքելով խաղի ընթացքում 18 միավոր և 10 անդրադարձ։
2015/2016 թվականների մրցաշրջանի ժամանակ տեղափոխվել է «Լոս Անջելես Դի Ֆենդերս» ֆարմ ակումբ։
2016 թվականի օգոստոսի 24-ին նոր պայմանագիր է կնքել «Լեյքերսի» հետ։ 2017 թվականի հուլիսի 1-ին հեռացել է Լեյքերսից։


=== Հյուսթոն Ռոքեթս ===
2017 թվականի հուլիսի 17-ին պայմանագիր է կնքել «Հյուսթոն Ռոքեթսի» հետ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
2015 թվականի ամառային մրցաշրջան
Կրոպիվնիցկոե (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ԿրոպիվնիցկոեԿրոպիվնիցկոե (ուկրաիներեն՝ Кропивницьке), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Կրոպիվնիցկոե գյուղում բնակվում էր 937 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (182001-182100)

Աստերոիդների ցանկ (181901-182000)  • Աստերոիդների ցանկ  • Աստերոիդների ցանկ (182101-182200)
 Աստերոիդների ցանկ (181901-182000)  • Աստերոիդների ցանկ  • Աստերոիդների ցանկ (182101-182200)
Լիստովկա Յոլ

Լիստովկա Յոլ (ռուս.՝ Листовка-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի ձախ ափին 249 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058594
Կոդը ըստ հիդրոլոգիական հետազոտության (ՌԴ) — 103005859
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մուստաֆա Մանսուր

Մուստաֆա Կամել Մանսուր (օգոստոսի 2, 1914(1914-08-02), Եգիպտոս - հուլիսի 24, 2002(2002-07-24), Եգիպտոս), եգիպտացի ֆուտբոլիստ, որպես դարպասապահ Եգիպտոսի հավաքականի կազմում մասնակցել է 1934 թվականի աշխարհի առաջնությանը։ Նա աչքի է ընկել նաև նրանով, որ եղել է շոտլանդական լիգային մասնակցած առաջին ոչ բրիտանացիներից մեկը։


== Կենսագրություն ==
Մանսուրը խաղացել է Կախիրեի «Ալ-Ախլի» ակումբում։ Իր ցուցադրած լավ խաղի շնորհիվ 1934 թվականին հրավիրվել է մասնակցելու Իտալիաում անցկացվող աշխարհի առաջնությանը։ Նա մասնակցել է առաջնության մեկ խաղի, որովհետև Եգիպտոսի հավաքականը առաջին փուլում 4:2 հաշվով պարտվել է Հունգարիայի հավաքականի։
Մանսուրը Եգիպտոսի հավաքականի կազմում մասնակցել է 1936 թվականի Բեռլինում անցկացվող Օլիմպիական խաղերին։
Աշխարհի գավաթի խաղարկության ժամանակ Եգիպտոսի հավաքականի մարզիչը եղել է Շոտլանդացի Ջեյմս Մաքրեյը, և հնարավոր է, որ նրա ազդեցությամբ է Մանսուրը որոշել մեկնել Շոտլանդիա՝ սովորելու Ջորդանհիլի քոլիջում։ Գլազգոյում սովորելու տարիներին Մանսուրը խաղացել է այդ ժամանակ դեռևս սիրողական մակարդակում հանդես եկող «Քուինզ պարկ» ակումբում։ Այն բանից հետո, երբ Դեսմոնդ Ուայթն ավարտել է իր կարիերան, Մանսուրը դարձել է թիմի հիմնական դարպասապահ 1938/39 մրցաշրջանում։
Մանսուրը Եգիպտոս է վերադարձել Երկրորդ համաշխարհային պատերազմի ժամանակ։ Հետագայում նա եղել է իր նախկին ակումբի՝ «Ալ Ախլիի» մարզիչը, իսկ ավելի ուշ դարձել է նախարար։
Մուստաֆա Մանսուրը մահացել է 2002 թվականի հուլիսի 24-ին՝ իր 88-ամյակից մեկ ամիս առաջ։ Մահվանից ընդամենը մի քանի շաբաթ առաջ նա հարցազրույց էր տվել «BBC Sport»-ին, երբ վերջիններս այցելել էին Կահիրե 2002 թվականի աշխարհի առաջնությունից առաջ։


== Ծանոթագրություններ ==
Էգեձոր (այլ կիրառումներ)

Էգեձոր, կարող է վերաբերել՝

Էգեձոր - ձոր Հայկական լեռնաշխարհում, Խարբերդի նահանգի Դերսիմի գավառի Չմշկածագում
Էգեձոր - գյուղ Արևմտյան Հայաստանում, Վանի վիլայեթի Արծկե-Ալջավազի գավառում
Էգեձոր - գյուղ Արևմտյան Հայաստանում, Էրզրումի վիլայեթի Սպերի գավառում
Մանու (հինդուիզմ)

Մանու (սանսկրիտ՝ मनु, բառացի՝ «մարդ»), հինդուիզմի տեսության համաձայն, առաջին մարդը, մարդկության նախահոր անունը։
Մանուն միակ մարդն էր, ով Վիշնու դիցի շնորհիվ փրկվեց համաշխարհային ջրհեղեղից (տես՝ Մաթսյա)։ Մանուն հայտնի էր իր բարեպաշտությամբ և իմաստությամբ։ Սվայամբհուվու Մանուին համարում են հինդուականության համար հիմնարար նշանակություն ունեցող գրքերի հեղինակ՝ «Մանու-սմրիտի» («Մանվադհարմաշաստրա»), «Մանավա-գրիհյասուտրա» և «Մանավա-շուլբասուտրա»։ Սրանցից առաջինը հինդուականության հոգևոր կանոնների կարևորագույն հավաքածուն է։


== Մանուի ծագումնաբանությունը ==
Ըստ Շվետա-վարահի-կալպարի տեսության, գոյություն ունեն 14 Մանուներ, որոնցից ամեն մեկը կառավարում է որոշակի ժամանակահատվածի ընթացքում մանվանտարա (այսինքն՝ «մանուի դար»)։ 14 մանվանտարաները կազմում են մեկ կալպա, ակմ այլ կերպ՝ տիեզերքի արարիչ Բրահմայի մեկ օր։ «Պուրանների» համաձայն, այժմ մենք ապրում ենք 7-րդ մանվատարա Շրադդհադևա (Վայվասվատա) Մանուի օրոք։
«Պուրաններում» Մանու Վայվասվատը ունի հետևյալ տոհմածառը.

Բրահմա (արարիչ)
Մարիչի - Բրահմայի արարած տաս Պրաջապատիներից մեկը
Կաշյապա - Մարիչիի և Կակայի (ժամանակի) որդի, որ և համարվում է մարդկության հայրը
Վիվասվան կամ Սուրյա - Կաշյապայի և Ադիտիի որդի
Վայվասվատ մանու, ի սկզբանե Սատյավրատա - Վայվասվատի և Սամգյայի որդի
Իկշվակու, Նաբհա, Նարիշյանտա, Կարուշա, Պրիշադհրա, Դհրիշտա, Շարյատի, Պրամշու և Նաբհանեդիշտա - Վայվասվատ Մանուի ինը որդիները և Իկա դուստրը։


== Ստուգաբանություն ==
Մանու (բառացիորեն «մարդ») անունը ունի զուգահեռներ այլ արիա-հնդևրոպական լեզուներում և դիցաբանություններում։ Այն կազմված է նույն «մարդ» նշանակող արմատից, ինչ իրանական Յիման, իռլանդական Մանաննանը և հայկական մանուկ (բառացիորեն «փոքր մարդ») բառը։


== Գրականություն ==
Flood, Gavin (1996), An Introduction to Hinduism, Cambridge: Cambridge University Press, ISBN 0-521-43878-0 
Olivelle, Patrick. «Dharmasastra: A Literary History»


== Ծանոթագրություններ ==
(5039) Ռոզենկավալյեր

(5039) Ռոզենկավալյեր (անգլ.՝ Rosenkavalier), աստերոիդ աստերոիդների հիմնական գոտում։ Հայտնաբերվել է 1967 թվականի ապրիլի 11-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,020058 ա. մ., առավելագույնը մոտենում է 2,8623 ա. մ. հեռավորության վրա և հեռանում 3,1778 ա. մ.։ Արեգակի շուրջ մեկ ամբողջական պտույտ է կատարում 1917 երկրային օրվա ընթացքում, իր ուղեծրով շարժվելով միջինում 0,187794 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,42° անկյուն։


== Անվանում ==
Աստերոիդն իր անվանումն ստացել է ի հիշատակ Ռիխարդ Շտրաուսի (գերմ.՝ Richard Strauss, 1864-1949)՝ մասնավորապես նրա «Վարդերի ասպետը» (գերմ.՝ Der Rosenkavalier) երգիծական օպերայի անունով։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5039) Ռոզենկավալյեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իխեա

Իխեա  (իսպ.՝ Igea), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Սերվեր շրջանի (կոմարկայի) կազմի մեջ։ Զբաղեցնում է 54,25 կմ2 տարածք։ Բնակչությունը կազմում է 744 մարդ (2010 թվականի տվյալներով)։ Գտնվում է պրովինցիայի վարչական կենտրոնից 87 կմ հեռավորության վրա։


== Արտաքին հղումներ ==
Официальная страница
Սևերնի (Ցելինսկի շրջան)

Անվան այլ կիրառումների համար տե՛ս՝ Սևերնի (այլ կիրառումներ)Սևերնի (ռուս.՝ Северный), գյուղ Ռուսաստանի Ռոստովի մարզի Ցելինսկի շրջանում։ Մտնում է Կիրովսկոյե գյուղական համայնքի կազմի մեջ։
Մարգարիտ Սարգսյան

Մարգարիտ Ալֆրեդի Սարգսյան (փետրվարի 22, 1969(1969-02-22), Երևան, Հայկական ԽՍՀ, ԽՍՀՄ), հայ դաշնակահարուհի, պրոֆեսոր (2011)։


== Կենսագրություն ==
Մարգարիտ Սարգսյանը ծնվել է 1969 թվականի փետրվարի 22-ին Երևանում։ 1987 թվականին ավարտել է Երևանի Պ. Ի. Չայկովսկու անվան երաժշտական դպրոցը, 1992 թվականին՝ Երևանի պետական կոնսերվատորիայի դաշնամուրի բաժինը։ 1995 թվականին ավարտել է ասպիրանտուրայի նվագակցության բաժինը (Ա. Հակոբյանի դասարան)։ Կոմպոզիցիայի դասեր է առել Էդվարդ Միրզոյանից (1987-1988), 1997-1999 թվականներին կատարելագործվել է Պրետորիայի «Մոցարտ» ակադեմիայում (ղեկավարներ՝ Ի. Թոման, Ա. Զաց), նվագակցել Ք. Մայերի, Է. Բլահովայի, Մ. Լետիեկի և ուրիշների դասարաններում։
1992 թվականից հանդես է եկել որպես կոնցերտմայստեր, դասավանդել է նաև Երևանի պետական կոնսերվատորիայում (նվագակցություն)։ Համերգներով շրջագայել է Ռուսաստանում, Լեհաստանում, Հունգարիայում, Չեխիայում, Իտալիայում, Կանադայում, Իսրայելում, Պարսկաստանում, Կիպրոսում, Ստամբուլում և այլուր։
Ունի ֆոնդային ձայնագրություններ (Վ. Հարությունովի, Աննա Մայիլյանի, Դիանա Հարությունյանի, Նարինե Անանիկյանի և ուրիշների հետ)։ Մշակել է Նիկոլ Գալանդերյանի շուրջ 30 մեղեդի (2015)։
Հեղինակել է «Տասը վոկալիզներ» (2005, երգիչների համար), «Տասնհինգ վոկալիզներ» (2008) ժողովածուները։


== Պարգևներ ==
2017 թվականին արժանացել է Հայաստանի Հանրապետության մշակույթի նախարարության ոսկե մեդալի։
Քլինտոն շրջան (Ինդիանա)

Անվան այլ կիրառումների համար տե՛ս՝ Քլինտոն շրջան (այլ կիրառումներ)Քլինտոն շրջան (անգլ.՝ Clinton County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.049 կմ² է, բնակչությունը՝ 33.866 մարդ (2010 թ. տվյալներով)։ Շրջկենտրոնն է Ֆրանկֆորտ բնակավայրը։ Կազմավորվել է 1830 թ.։
Խուան Ռուլֆո

Խուան Ռուլֆո (իսպ.՝ Juan Rulfo, մայիսի 16, 1917(1917-05-16), Sayula, Խալիսկո, Մեքսիկայի Միացյալ Նահանգներ - հունվարի 7, 1986(1986-01-07), Մեխիկո, Մեքսիկայի Միացյալ Նահանգներ), մեքսիկացի գրող, մոգական ռեալիզմի հիմնադիրներից մեկը։


== Մատենագիտություն ==
1953 - «Հարթավայրը կրակի մեջ» (իսպ.՝ El llano en llamas)
1955 - «Պեդրո Պարամո» (իսպ.՝ Pedro Páramo)
1980 - «Ոսկե աքաղաղ» (իսպ.՝ El gallo de oro)


== Էկրանավորում ==
1967 - «Պեդրո Պարամո» (Pedro Páramo), ռեժիսոր՝ Կարլոս Վելո
1978 - «Պեդրո Պարամո» (Pedro Páramo), ռեժիսոր՝ Խոսե Բոլանոս
1981 - «Պեդրո Պարամո» (Pedro Páramo), ռեժիսոր՝ Սալվադոր Սանչես


== Գրականություն ==
Rodríguez Alcalá H. El arte de Juan Rulfo; historias de vivos y difuntos. México: Instituto Nacional de Bellas Artes, Departamento de Literatura, 1965.
Leal L. Juan Rulfo. Boston: Twayne, 1983.
Peavler T.J. El texto en llamas: el arte narrativo de Juan Rulfo. New York: P. Lang, 1988.
Vital A. Juan Rulfo. México: Consejo Nacional para la Cultura y las Artes, 1998.
Sontag S. Pedro Páramo// Idem. Where the Stress Falls: Essays. London: Vintage, 2003, p. 106—108.
Campbell F. La ficción de la memoria : Juan Rulfo ante la crítica. México: UNAM; Ediciones Era, 2003.
Amat N. Juan Rulfo. Barcelona: Ediciones Omega, 2003.
Roffé R. Juan Rulfo: las mañas del zorro. Madrid: Espasa, 2003.
Zepeda J. La recepción inicial de Pedro Páramo, México: Editorial RM-Fundación Juan Rulfo, 2005.
Ascencio J.A. Un extraño en la tierra: biografía no autorizada de Juan Rulfo. México: Debate, 2005.


== Ծանոթագրություններ ==
Սան Պատրիսիու (Գոյաս)

Սան Պատրիսիու (Գոյաս) (պորտ.՝ São Patrício), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 2000 մարդ՝ 2007 թվականի տվյալներով։ Գրավում է 134,518 կմ2 տարածք։ Բնակչության խտությունը՝ 13,7 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 60.376.496,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 6.620,96 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,724 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սան Պատրիսիուի (Գոյաս)մասին
Սինթիա Ռոթրոկ

Սինթիա Ռոթրոկ (անգլ.՝ Cynthia Rothrock, լրիվ անունը` Սինթիա Էնն Քրիստին Ռոթրոկ, անգլ.՝ Cynthia Ann Christine Rothrock, մարտի 8, 1957(1957-03-08), Ուիլմինգթոն, Դելավեր, ԱՄՆ), ամերիկյան կինոդերասանուհի, պրոդյուսեր և մարզուհի։ 2012 թվականին արժանացել է Awakening Outstanding Contribution Award-ի պարգևին, իսկ 2014 թվականին ընդգրկվել է Hall of Fame Inductees-ի փառքի սրահ։


== Կենսագրություն ==
Սինթիա Ռոթրոկը ծնվել է Դելավեր նահանգի Ուիլմինգտոն քաղաքում, սակայն մանկությունն անցել է Փենսիլվանիայի Սկրանտոն քաղաքում։ 13 տարեկանից սկսել է զբաղվել մարտարվեստով։ Չնայած ցածր հասակին` 160 սմ, այդ ուղղությամբ հասել է նշանակալից հաջողությունների։ 1981-1985 թվականներին մասնակցել է կարատեի ամերիկյան մի շարք մրցաշարերի և զենքով կատա վարժության ասպարեզում դարձել չեմպիոն։
1980-ական թվականներին, հոնկոնգյան Golden Harvest կինոընկերության հետ պայմանագրի շրջանակներում, բնակություն է հաստատել Հոնկոնգում, որտեղ նկարահանվել է շուրջ յոթ ֆիլմում և մարզվել մենամարտերի տարբեր արևելյան դպրոցներում։ Ձեռնամարտի տարբեր տեսակներից (կարատե, թեկվոնդո, ուշու, քունգ ֆու, թենգ սու դո) Սինթիա Ռոթրոկն ունի յոթ սև գոտի։ Նա հիմնականում գերադասում է շուանգոու չինական սառը զենքով մարտերը։
Սինթիա Ռոթրոկը այն սակավաթիվ արևմտյան դերասաններից է, ովքեր մինչ իրենց հայրենիքում ճանաչում ձեռք բերելը, հաջողություններ են գրանցում արտասահմանում։ Նա Հոնկոնգում հասել էր «կինոաստղի» կարգավիճակի։ Սինթիա Ռոթրոկը Mortal Kombat համակարգչային խաղում գործող Սոնյա անունով կերպարի նախատիպն է։


== Անձնական կյանքը ==
2004 թվականից Սինթիա Ռոթրոկը կինոարդյունաբերության համար Լոս Անջելեսում մարտարվեստ է դասավանդում և ունի մի քանի մարզասրահ։ Մարտարվեստի մրցաշարերի ժամանակ հանդես է գալիս որպես մեկնաբան։
21 տարեկանում ամուսնացել է և ունի մեկ դուստր (ծնվ. 1999թ.): Այժմ ամուսնալուծված է։


== Ֆիլմագրության ընտրանին ==
Պետրովսկայա (Կրասնոդարի երկրամաս)

Պետրովսկայա (ռուս.՝ Петровская), ստանիցա Ռուսաստանի Դաշնության Կրասնոդարի երկրամասի Սլավյանսկի շրջանի կազմում։
Բնակչությունը 2002 թվականին գրանցված տվյալներով կազմում էր 13170 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոել Մետկալֆ

Ջոել Հաստինգս Մետկալֆ (անգլ.՝ Joel Hastings Metcalf, հունվարի 4, 1866(1866-01-04), Մեդվիլ, Փենսիլվանիա, ԱՄՆ - փետրվարի 23, 1925(1925-02-23), Պորտլենդ, Մեն, ԱՄՆ), ամերիկացի աստղագետ։
1905-ից 1914 թվականը Մետկալֆը հայտնաբերել է ընդհանուր առմամբ 41 աստերոիդ։ Բացի դա նա հայտնաբերել է նաև մի քանի գիսաստղեր. երեք երկար պարբերությամբ (C/1910 P1, C/1913 R1 և 3|C/1919 Q2 Մետկալֆ) և երկու կարճ պարբերությամբ (23P/Բրորզենի - Մետկալֆի և 97P/Մետկալֆ-Բրյուինգտոն), ինչպես նաև հինգ փոփոխական աստղեր։
Ջոել Մետկալֆը ծնվել է Հերբերտ Լյուիսի և Աննա Հիկսի ընտանիքում։ Սովորել է Միդվիլի հոգևոր սեմինարիայում և Հարվարդի աստվածաբանության դպրոցում, որը ավարտել է 1882 թվականին։ Հետագայում ստացել է դոկտորական կոչում Ալեգեյն քոլեջում։
Ամուսնացած է եղել Էլիզաբեթ Լոկմաննի հետ, և ունեցել է երկու երեխա՝ Հերբերտը և Ռեյչելը։
Ուսման ավարտից հետո ծառայել է Վերմոնտ նահանգի Բյորլինգտոն քաղաքում որպես մինիստր, այնուհետև Մասաչուսետս նահանգի Թաուտոն և Վինչեստեր քաղաքներում, և վերջապես Մեն նահանգի Պորտլենդ քաղաքում, որտեղ և մահացել է 1946 թվականին։
Ջոել Մետկալֆի պատվին են անվանվել միանգամից երկու աստերոիդներ՝ (726) Ջոելլան և (792) Մետկալֆինան։


== Ծանոթագրություններ ==


== Արտաքին հղումներ ==
Nekrologio, el Popular Astronomy (անգլ.)
Դեյվ Լոգան

Դեյվ Լոգան (անգլ.՝ Dave Logan, ծնվ. 1968), ամերիկացի հեղինակ և պրոֆեսոր։ Նա առավելապես հայտնի է իր «Ցեղային առաջնորդում» գրքով, որը եղել է Նյու Յորք Թայմս ամսագրի ամենից շատ վաճառվող գրքերի շարքում (Ջոն Քինգի և Հեյլի Ֆիշեր-Ռայթի համահեղինակությամբ)։


== Կարիերա ==
Դեյվ Լոգանը Կազմակերպական կոմունիկացիաների դոկտորի աստիճան է ստացել Հարավային Կալիֆորնիայի համալսարանի Անենբերգի դպրոցում։ Սկսած 1996 թվականից՝ նա աշխատել է Հարավային Կալիֆորնիայի համալսարանի Բիզնեսի Մարշալյան դպրոցում և եղել է բիզնես կրթության ֆակուլտետի դեկանը (2000-2004)։ Լոգանը դասավանդում է նաև Գեթի առաջնորդության համալսարանում, Ֆիզիկայի կրթության ամերիկյան քոլեջում, ինչպես նաև Կուալա Լումպուրի Ֆինանսական առաջնորդության միջազգային կենտրոնում։ 1997 թվականին նա համահիմնադրել է CultureSync-ը, որը կառավարչական խորհրդատվության ընկերություն է։
Լոգանը համահեղինակել է չորս գրքեր, ներառյալ՝ Ցեղային առաջնորդում և Ներկայացման երեք կանոնները գրքերը։ Նա CBS Money Watch-ի գրող է, Social Science Research Network-ի յոթ էլեկտրոնային ամսագրերի խմբագիր։ Նա նաև դասավանդում է առաջնորդում և կազմակերպական մշակույթ։ Նա հարցազրույցներ է տվել CNN-ին, Fox-ին, National Public Radio-ին և մի շարք ամերիկյան այլ հանրահայտ հեռուստաընկերությունների և ռադիոների համար, նա նաև գրել է CNN-ի, Huffington Post-ի և The Gallup բիզնես ամսագրի համար։ ԹԵԴ համաժողովի ժամանակ Լոգանի ելույթը ցեղային առաջնորդման վերաբերյալ գրեթե կես միլիոն դիտում ունի։


== Ընդունում ==
Երկու անգամ Forbes ամսագրի կողմից (2011) նկարագրվել է որպես "միջազգային հանրության կողմից սիրված ՀԿՀ կառավարման պրոֆեսոր, փոփոխությունների հարացույց" (2013): Toastmasters ամսագիրը նշում է. «Դեյվ Լոգանը ամենաբնական և կատարյալ բանախոսներից մեկն է, որ դուք կարող եք գտնել»։ Լոգանի գրքում շատ են հղումներ արված ֆինանսական տեքստերին։


== Մատենագրություն ==
Tribal Leadership: Leveraging Natural Groups to Build a Thriving Organization, հեղինակներ՝ Դեյվ Լոգան, Ջոն Քինգ և Հեյլի Ֆիշեր-Ռայթ
The Three Laws of Performance: Rewriting the Future of Your Organization and Your Life, հեղինակներ՝ Սթիվ Զեֆրոն և Դեյվ Լոգան


== Ծանոթագրություններ ==
Hammer Smashed Face

Hammer Smashed Face (հայերեն՝  մուրճով վնասված դեմքը), ամերիկյան Cannibal Corpse խմբի առաջին EP ալբոմը, թողարկվել է 1994 թվականին, Metal Blade Records լեյբլում։
«Hammer Smashed Face» երգը հնչում է «Էյս Վենտուրա։ Ընտանի կենդանիների խուզարկուն» ֆիլմում, որտեղ մի դրվագում Էյս Վենտուրան գնում է ռոք ակումբ, որտեղ բեմում նվագում էր Cannibal Corpse խումբը։


== Երգացանկ ==


=== EP վերսիա ===
«Hammer Smashed Face» ֊ 4:04
«The Exorcist» (Possessed cover) ֊ 4:37
«Zero the Hero» (Black Sabbath cover) ֊ 6:35
«Meat Hook Sodomy» ֊ 5:47
«Shredded Humans» ֊ 5:12


=== Սինգլ վերսիա ===
«Hammer Smashed Face» ֊ 4:04
«The Exorcist» (Possessed cover) ֊ 4:37
«Zero the Hero» (Black Sabbath cover) ֊ 6:35


== Արտաքին հղումներ ==
Ալբոմի երգեր
Hammer Smashed Face на discogs.com
Ռոկբիյեր

Ռոկբիյեր (ֆր.՝ Roquebillière), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Տուրետ Լևանս կանտոնում։ Մինչև 2015 թվականի մարտը կոմունան համարվում էր համանուն կանտոնի վարչական կենտրոնը։
Կոմունայի տարածքը կազմում է 25.92 կմ², բնակչությունը՝ 1614 մարդ (2006 թ.) աճի միտումով։ 1752 
մարդ (2012 թ.), բնակչության խտությունը՝ 67.6 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 1712 մարդ, 2012 թվականին՝ 1752 մարդ
Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 914 բնակիչներից 661-ը եղել են տնտեսապես ակտիվ, 253-ը՝ ոչ ակտիվ (ակտիվության գործակիցը կազմել է 72.3 %, 1999 թվականին եղել է 66.2 %: Աշխատունակ տարիքի 661 ակտիվ բնակիչներից աշխատում էին 616-ը (339 տղամարդ և 277 կին), 45 հաշվառված էին որպես գործազուրկ (19 տղամարդ և 26 կին)։ Աշխատունակ տարիքի 253 ոչ ակտիվ բնակիչներից 51-ը եղել են աշակերտներ կամ ուսանողներ, 103-ը՝ թոշակառուներ, իսկ 99-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 683 հարկատու տնային տնտեսություններ, որտեղ ապրում էր 1507.5 մարդ։ Մեկ հարկատուին բաժին ընկնող շահույթը կազմել է 17 հազար 409 եվրո։


== Ծանոթագրություններ ==
Աղջիկը և փիղը

«Աղջիկը և փիղը», մուլտիպլիկացիոն ֆիլմ, նկարահանված 1969 թվականին, ռեժիսրր Լեոնիդ Ամալրիկի կողմից։ Նկարահանվել է «Սոյուզմուլտֆիլմ» ստուդիայում, ըստ Ալեքսանդր Կուպրինի` 1907 թվականին տպագրված «Փիղը» պատմվածքի։


== Սյուժե ==
Մի ընտանիքում մեծանում էր մի աղջիկ, ով կրթություն էր ստանում տանը։ Մի անգամ նա փղի նկարով ազդագիր է նկատում և շատ է ուզում տեսնել նրան։ Սակայն անձրևներ են սկսվում, և ծնողները թույլ չեն տալիս նրան գնալ գազանանոց։ Աղջիկը հիվանդանում է։ Անհանգստացած ծնողները բժիշկներ են կանչում, ովքեր նրան դեղեր են նշանակում, բայց ոչինչ չէր օգնում։ Ծեր փորձառու պրոֆեսորրը վերջապես դեղատոմս է տալիս. «Թույլ չտալ տխրել։ Ուրախացնել, և որքան հնարավոր է` արագ»։ Հայրը բազմաթիվ խաղալիքներ  և քաղցրավենիք է գնում, բայց ամեն ինչ անիմաստ էր։ Եվ միայն տեսնելով խաղալիք փղին` աղջիկը լացում է և նամակ գրում. «Սիրելի Թոմի փիղ։ Ես շատ էի ցանկանում ծանոթանալ քեզ հետ։ Ես դեռ երբեք իսկական փիղ չեմ տեսել։ Եթե ես ապաքինվեմ, անպայման կայցելեմ քեզ գազանանոցում։ Նադյա»։
Հայրը նամակը ձեռքին շտապում է դեպի գազանանոցի տիրոջ մոտ և խնդրում թույլ տալ փղին տանել իրենց տուն։ Կարդալով նամակը` տերը համաձայնում է և գիշերով տանում է փղին։ Առավոտյան աղջկան նստեցնում են սեղանի մոտ, միևնույն ժամանակ հյուրասիրում են նաև փղին։ Աղջիկն ամբողջ օրը հնարավորություն է ունենում նայել փղին, իսկ երեկոյան տերը փղին կայարան է տանում, և ամբողջ գազանանոցը գնացքով հեռանում է։ Աղջիկը երջանիկ էր, և նա շուտով ապաքինվում է։


== Հեղինակներ ==
Սցենարի հեղինակ՝  Ժաննա Վիտենզոն
Ռեժիսոր՝ Լեոնիդ Ամալրիկ
Բեմադրիչներ՝ Նադեժդա Պրիվալովա, Տատյանա Սազոնովա
Կոմպոզիտոր՝ Անատոլի Ալեքսանդրով
Օպերատոր՝ Միխայիլ Դրույան
Հնչյունային օպերատոր՝ Վլադիմիր Կուտուզով
Նկարիչներ՝  Ելիզավետա Կոմովա, Ռենատա Միրենկովա, Անտոնինա Ալյոշինա, Անատոլի Սոլին, Իվան Դավիդով, Ալեքսանդր Դավիդով, Վլադիմիր Արբեկով, Սվետլանա Ժուտովսկայա, Մտիսլավ Կուպրաչ, Հովսեփ Կուրոյան, Ե. Մուխանովա, Վերա Խարիտոնովա, Դմիտրի Անպիլով, Իրինա Տրոյանովա, Ն. Շիմիլիս, Իննա Պշենիչնայա, Վ. Մաքսիմովիչ, Լ. Ռիբչևսկայա
Օգնականներ՝ Գալինա Անդրեևա, Մարիա Տրուսովա, Ն. Նայաշկովա, Նինա Նիկոլաևա, Վ. Պուխովա
Խմբագիր՝ Զ. Պավլովա
Ֆիլմի տնօրեն՝ ֆյոդոր Իվանով


== Գեղարվեստական առանձնահատկություններ ==
Ֆիլմում որևէ խոսք չի արտասանվում, հնչում է միայն երաժշտություն և փղի ոռնոցը։


== Քննադատություն ==


== Տեսաերիզ ==
Մուլտֆիլմը թողարկվել է DVD ֆորմատով, «Բարի հեքիաթներ։ 2-րդ թողարկում» հավաքածուի մեջ («Սոյուզմուլտֆիլմ» ստուդիա)։


== Ծանոթագրություններ ==
Չենտո

Չենտո (իտալերեն՝ Cento), կոմունա Իտալիայում՝ Էմիլիա Ռոմանիա մարզի Ֆերերա գավառում։
Բնակչությունը կազմում է՝ 31 475 մարդ, 2004 թվականի մարդահամարի տվյալների։ Խտությունը կամում է՝ 454 կմ²։ Տարածքը զբաղեցնում է 64 կմ² ։ Փոստային ինդեքս՝ 44042։ Հեռախոսային կոդ՝ 051։


== Ժողովրդագրություն ==
Բնակչության թվաքանակի փոփոխությունները.


== Արտաքին տվյալներ ==
Պաշտոնական կայք (իտալ.)


== Ծանոթագրություններ ==
Կատեն Գաբեղյան

Կատեն Գաբեղյան (9-րդ դար - 9-րդ դար), հայ իշխան Արմինիա կուսակալությունում, Այրարատ աշխարհի Գաբեղյանք գավառի տերը։
Վասակ Գաբեղյանի հայրը, Գաբեղյանների նախարարական տոհմից


== Ծանոթագրություններ ==
Ժուրավլի (գյուղ, Վալկիի շրջան)

Անվան այլ կիրառումների համար տե՛ս՝ ԺուրավլիԺուրավլի (ուկրաիներեն՝ Журавлі), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1660 թվականին։
2001 թվականի տվյալներով Ժուրավլի գյուղում բնակվել է 40 մարդ։ Բնակավայրը զբաղեցնում է 4,87 կմ² տարածք։ Բնակչության խտությունը կազմել է 8210 մարդ/կմ²։


== Աշխարհագրական դիրք ==
Ժուրավլի գյուղը գտնվում է Կովյագի գյուղից 4 կմ հեռավորության վրա, գյուղով է անցնում Ռ-22 մայրուղին։ Մոտակայքում է երկաթգիծը, մոտակա Կովյագի կայարանը։ Մոկրի Մերչիկ գետը հոսում է 3,5 կմ հեռավորության վրա։ Գյուղի մի մասը նախկինում կոչվել է Միշչենկո։


== Տնտեսություն ==
Գյուղում կա կաթնամթերքի ֆերմա, գյուղը գրեթե լքված է։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նադյարնոե (գյուղ, Սումիի շրջան)

Նադյարնոե (ուկրաիներեն՝ Надярне), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Նադյարնոե գյուղում բնակվում էր 25 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)